Elton Brand

**Elton Tyron Brand**, nado o 11 de marzo de 1979 en Cortland Manor, Nova York, é un antigo xogador profesional de baloncesto estadounidense. Mide 2,03 m e pesa 116&nbsp;kg, e xogaba nas posicións de ala-pivote e pivote.

## Traxectoria 
### Universidade 
Antes de entrar na NBA, Brand xogaba na universidade de Duke. No seu último ano alí, conseguiu o campionato da NCAA de 1999 co seu actual compañeiro de equipo Corey Maggette. Gañou o prestixioso premio *Naismith College Player of the Year*, que se lle concede ao mellor universitario do ano, esa mesma temada. É licenciado en Socioloxía.

### NBA 
Foi elixido polos Chicago Bulls na posición número 1 da primeira rolda do draft da NBA de 1999. No seu primeiro ano promediou 20.1 puntos e 10 rebotes en 37 minutos en 81 partidos (80 coma titular) e rematou sendo rookie do ano de 2000 xunto con Steve Francis, dos Houston Rockets. Tamén foi elixido para o equipo ideal de novatos nese ano. No seu segundo ano (2000-2001) obtivo medias de 20.1 puntos, 10.1 rebotes, 3.2 asistencias e 1.6 tapóns en case 40 minutos en cancha. Xogou 74 partidos (todos de titular) e só se perdeu oito.

Na súa terceira tempada foi traspasado a Los Angeles Clippers a cambio de Tyson Chandler. Tivo un total de 18.2 puntos, 11.6 rebotes, 2.4 asistencias e 2.04 tapóns en 37.8 minutos en cancha. Xogou 80 partidos (todos titular) e participou no NBA All-Star Game substituíndo a Shaquille O'Neal. No seu cuarto ano fixo 18,5 puntos e 11,3 rebotes en 39,6 minutos. Xogou 62 partidos (61 de titular).

Na tempada 2003-04 obtivo medias de 20 puntos, 10,3 rebotes e 2,23 tapóns por partido en 38.7 minutos. Participou en 69 partidos (68 coma titular). No seu sexto ano de participación na NBA conseguiu 20 puntos, 9.5 rebotes, 2.6 asistencias e 2.1 tapóns en 37 minutos de acción en 81 partidos (todos coma titular). A tempada 2005-06 foi o seu mellor ano até ese intre. Fixo 24,7 puntos, 10 rebotes e 2,54 tapóns en 39,2 minutos en cancha. Xogou 79 partidos (todos de titular). O 9 de xullo de 2008 asinou cos Philadelphia 76ers un contrato de 82 millóns de dólares por cinco anos.

Brand asinou cos Dallas Mavericks tras ser amnistiado polos Sixers.

O 15 de xullo de 2013, Brand asinou cos Atlanta Hawks.

## Logros persoais 
* Mellor Universitario do Ano en 1999.
* Elixido Rookie do ano da NBA (2000).
* Elixido para o Mellor quinteto de rookies da NBA (2000).
* Elixido Xogador Máis Deportivo da NBA (2006).
* Elixido para o Segundo Equipo Ideal da NBA (2006).
* Ganador do premio Magic Johnson (2002).
* Elixido MVP do Rookie Challenge (2000).
* Participou 2 veces no NBA All-Star Game.
* Xogou 12 partidos de playoffs (todos na tempada 2005-06), promediando 25.4 puntos, 10.3 rebotes, 2.6 asistencias e 2.1 tapóns en 43.1 minutos en cancha.

## Máximas da súa traxectoria 
* 44 puntos (2 veces)
* 18 tiros de campo convertidos (contra Indiana Pacers 24/02/2000)
* 26 tiros de campo intentados (2 veces)
* 1 tripla convertida (contra Milwaukee Bucks 11/03/2006)
* 1 tripla intentada (12 veces)
* 15 tiros libres convertidos (contra Utah Jazz 16/01/2006)
* 19 tiros libres intentados (contra Los Angeles Lakers (19/11/1999)
* 12 rebotes ofensivos atrapados (2 veces)
* 16 rebotes defensivos atrapados (contra Memphis Grizzlies 25/02/2002)
* 23 rebotes atrapados en total (2 veces)
* 10 asistencias (contra Indiana Pacers 26/01/2003)
* 5 roubos (2 veces)
* 8 tapóns (4 veces)
* 55 minutos xogados (contra Charlotte Hornets 09/01/2001)

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com